b'\n_START_ARTICLE_\nNiordas\n_START_PARAGRAPH_\nNiordas\xc2\xa0(dan. Nyord) \xe2\x80\x93 Danijos sala Baltijos j\xc5\xabroje, tarp Zelandijos ir Mono sal\xc5\xb3. Niordas u\xc5\xbeima ~5\xc2\xa0km\xc2\xb2, bet tik penktadalis tinkamas \xc5\xbeemdirbystei. Likusi dalis labai \xc5\xbeema, pelk\xc4\x97ta, tinkama ganymui, ta\xc4\x8diau \xc5\xbeiem\xc4\x85 u\xc5\xbetvindoma._NEWLINE_1968\xc2\xa0m. Niordas sujungtas su Mono sala siauru tiltu. Iki tol nuo 1902\xc2\xa0m. pagrindine susisiekimo priemone su Mono sala buvo R\xc3\xb8ret pa\xc5\xa1to laivas. Laivas buvo per ma\xc5\xbeas dideliems gyvuliams, tod\xc4\x97l juos tekdavo plukdyti \xc5\xa1alia laivo._NEWLINE_Sala yra svarbi vandens pauk\xc5\xa1\xc4\x8di\xc5\xb3 buvein\xc4\x97._NEWLINE_Navigacija aplinkiniuose vandenyse sud\xc4\x97tinga, tod\xc4\x97l salos gyventojai ilg\xc4\x85 laik\xc4\x85 vert\xc4\x97si laivavedyba. 1721\xc2\xa0m. i\xc5\xa1leistais \xc4\xafstatymais padar\xc4\x97 tai j\xc5\xb3 teise ir pareiga.'